93 JARO 1912. MARTO 1912. 


Unum ovile et unus pastor. 
Unu ŝafejo kaj unu paŝtanto. 
(JOH., X, 16 


ESPERO KATOLIKA 


INTERNACIA MONATA GAZETO, OFICIALA ORGANO del. K.U.E. 


GRAVEGA AVIZO. 


Kiel Prezidanto de la tutmonda societo, la I. K. U. E., 
mi havas la devon averti ĉiujn Katolikajn Esperantistojn 
pri danĝero, kiun la nuna granda disvastiĝo de nia inter- 
nacia lingvo neeviteble naskas. 

Esperanto estas lingvo, kaj per lingvo oni povas skribi 
kaj presigi, ne nur bonajn, sed ankaŭ malbonajn verkojn. 
La Sankta Eklezio, kiel bonega Patrino, absolute malper- 
mesas al siaj infanoj la legadon de malbonaj presaĵoj, sen 
speciala permeso. Tia permeso estas donata de la Ekle- 
ziaj Aŭtoritatoj nur kiam ĝi estas necesa, ĉu por ekzameni 
librojn k. t. p., ĉu por ilin rifuti. 

Presaĵoj povas esti malbonaj je du vidpunktoj: ili povas 
esti kontraŭ la fido, aŭ kontraŭ la bonmoroj. La Katolikoj 
ne povas, sen peko, legi ĵurnalojn, librojn, k. t. p., kiuj 
atakas, aŭ insultas, la Katolikan religion aŭ ĝiajn ministrojn. 
Ni, bedaŭrinde jam rimarkis en kelkaj esperantistaj gaze- 
toj tre malagrablajn kaj eĉ malpiajn paragrafojn, havantajn 
eĉ insultojn kontraŭ nia Altestimata kaj Amata Patro, Lia 
Papa Moŝto Pio X-a. Kelkfoje, sed dank” al Dio malofte, 

ni legis artikolojn, romanojn, historietojn k.t.p., verkitajn 
esperante, kiuj, je la vidpunkto de la kristana ĉasteco, tute 
maltaŭgis. El tiaj faktoj ni devas konkludi, ke ni Katolikoj 
tute ne povas legi, kaj lasi inter la manoj de niaj intanoj, 
ĉiujn esperantistajn presaĵojn. Kiel por aliaj lingvoj, tiel 
tute same por Esperanto, la Katolikoj devas esti tre sing- 
ardemaj. Bona regulo estas, neniam aĉeti ĉu ĵurnalon, ĉu 
libron, sen antaŭe peti la konsilon de lerta esperantisto, 
kiu estas samtempe fidela katoliko. 

Precipe estas necese ĉiam memori la leĝon de la Sankta 
Eklezio, kiu devigas, kiel oni diras teologie: „Sub grave” 
neniam legi aŭ aĉeti aŭ eĉ reteni, nerajtigitajn tradukojn 
de la Sankta Skribo, alivorte de la Biblio. Bone notu, ke 
rajtigitaj tradukoj de la Biblio, ĉu de iuj ajn libroj de la 
Biblio, estas nur tiuj, kiuj, post ekzameno de la Ekleziaj 
Aŭtoritatoj, ricevis la ,,/mprimatur'', ĉu de la loka Episko- 
po, ĉu de Roma Kongregacio, rajtigita por ekzameni librojn 
de Lia Papa Moŝto. La kaŭzo de tiu granda singardemeco 
estas evindenta al ĉiu prudenta homo. 

Laŭ la Katolika Kredo, la Sankta Skribo estas la inspi- 
rita parolo de Dio. Ĝi estas parto de la ,, Depositum fidei” 
donita de Dio al sia Sankta Eklezio por instrui per ĝi 
ĉiujn naciojn. Do, la Sankta Eklezio povas permesi la tra- 
dukon de tiuj Diaj Orakloj nur al bonkonataj, fidelaj, kaj 
kleraj Katolokoj, kaj plue, tiaj tradukoj devas esti akom- 
panitaj de komentarioj kaj klarigoj pri malfacilaj tekstoj, 
laŭ la instruado de la Sankta: Eklezio, al kiu sole aparte- 
nas la rajton, neerareble difini la veran signifon de la Sankta 
Skribo. 


AUSTIN RICHARDSON, 
Prezidanto de la I. K. U. E. 

Kelkaj Vortoj 
pri 
„Internaciaj Sciencaj Kongresoj 
de Katolikoj”. 


———— d 


Unu el la plej belaj aperoj de katolika internacia vivo 
dum la papado de Leono XIII estis sendube kvar „Inter- 
naciaj Sciencaj Kongresoj de Katolikoj”. La unua el ili okazis 
en Parizo en 1888, la dua — tie same en 1891, la tria — 
en Bruxelles en 1894 kaj la lasta en Svisuja Triburgo en 1897. 

Mi ne havis feliĉon ĉeesti iun el ili, sed facile povas 
ilin al mi imagi. Vidaĵo estis vere neordinara. Kelkaj centoj 
de la plej gloraj reprezentantoj de l' katolika scienco, kun- 
venintaj el la plej diversaj landoj, legantaj siajn diversta- 
kajn sciencajn raportojn, komunikigantaj siajn eltrovojn aŭ 
pripensojn pri la plej diversaj sciencaj demandoj, parto- 
prenantaj en amika scienca diskutado — jen okazintaĵo 
ne sole vidinda, sed ankaŭ je ĉiam memorinda kaj reno- 
viginda. Car jam per sia sola ĉeesto en la diritaj Kongresoj 
la katolikaj sciencistoj estis kvazaŭ ia viva apologio de l' 
religio, montrante fakfe al la senreligiuloj, ke la kredo 
ne estas esence kontraŭa al la scienco, ke tiuj du lumoj 
— de |” homa saĝo kaj de Dia revelacio — tute ne esting- 
igas unu la alian, sed kontraŭe povas harmanie unuiĝi en 
la animoj de P katolikaj sciencistoj, egale ŝatantaj la 
sciencon kaj la kredon. 

Montri tiun-ĉi belan harmonion ne sole en la teorio, 
sed ankaŭ en la praktiko estis certe pli malproksima celo 
de la Int. Sc. Kongresoj de Katolikoj. La proksiman do 
kaj senperan ni trovas en la regularo de I. S. Kongresoj 
de Katolikoj, esprimitaj per jenaj vortoj: „I. S. K. de 

Katolikoj havas la celon: eksciti kaj disvastigi la sciencan 
agadon de Katolikoj” !) 

Ke la katolikaj scienculoj vere zorgis atingi tiun-ĉi celon, 
montras iliaj sciencaj laboroj dum kvar diritaj kongresoj. 
La sciencaj raportoj legitaj en la unua Int. Sc. Kongreso 
de Katolikoj en Parizo ekfaris du volumojn in-8 kun al- 
dono. Similaj raportoj de la dua aperis en ok volumoj in- 
8. La tria — riĉigis sciencan literaturon per naŭ novaj 
volumoj in-8. Fine la kvara almetis dekunu volumojn de 
tiu sama formato “). El tio-ĉi ni vidas, ke la katolika 
scienca agado en tiu tempo iradis crescendo. Dum dek 
jaroj (1888— 1898) la kvar katolikaj sciencaj kongresoj donis 
30 volumoj da diversa scienca materialo. Por ke la legan- 
toj ekvidu mem, ke tiu materialo ne estas malŝatinda, mi 
penos doni tie ĉi mallongan noticeton pri la sciencaj labo- 
roj almenaŭ de la kvara. La alsenditaj al ĝi raportoj pro 
sia multeco kaj diverseco estis dismetitaj en dek sekcioj. 
La unu sekcio estis destinita al sciencoj religiaj ë). La plej 
interesaj raportoj estas de D-ro BOURDAIS: „ L’histoire 
primitive", de P-ro MEMAIN: L'unification du calendrier 
chrétien", de D-ro E. MUELLER: „Das Wunder und die 
Geschichtswissenschaft" k. a. La dua sekcio enhavas sci- 
encojn ekzegezajn. “) El raportoj meritantaj la plej grandan 
atenton estas memorindaj de Th. CALMES: La question 
des Evangiles synoptiques", de Th. SUCONA Y VALLÉS: 
„Le Déluge. Etude sur cet événement", de R. P. LAGRANGE: 
„Les sources du Pentateuque", k. a. La plej riĉa ol ĉiuj 
estis la tria sekcio, enhavanta sciencojn filozofiajn. 5) Tie- 

) Article premier. — L'oeuvre des Congres scientifiques inter- 
nationaux des Catoliques a pour but de provoquer et de développer 
Vactivite scientifiques des Catholiques. Cfr. Reglement general de 
l'oeuvre des Congres sc. int. des Catoliques. 


2) Cfr. Comtes rendus du Quatrième Congrès tenu à Tribourg 
en 1897 en 11 vol. in-8. 


3), Comte rendu du Quatrième . . . Première section, Science 
religieuse, 434 p. in-8. 
2 Tom. ren. du Quat. .. Deuxième section. Sciences Exégé tiques, 


306 p. in-8. 

Ĉi oni trovas multajn tre atentindajn raportojn, precipe de 
D-ro BACH: „Die Logik des Kindes", DE LAURO CLARIANA 
RICART: „Sur la variabilite”, de MAT. MERCHICH: „Utrum 
in dialectica Aristotelea recte distinguuntur figurae modi- 
que syllogismi ?”, de R. P. DE MUNNYNCK: „Notes sur P 
atomisme et hylomorphisme”, FR. N. DEL PRADO: „De 
veritate fundamentali philosophiae christianae”, de MGR. 
DOTT. GIA VINATI: „Studio critico intorno al principio di 
causa” k.a. Plue iras sekcio kvara destinita al sciencoj 
juraj, ekonomiaj kaj sociaj“) (kun belaj raportoj de Kan. 
A. PILLET: „De la codification du droit canonique”, de 
M. BARTHELEMY TERRAT: „De la personalite morale” k.a.), 
la kvina dediĉita al sciencoj historiaj ^), la sesa por sciencoj 
filologiaj?), la sepa por sciencoj matematikaj, fizikaj kaj 
naturaj, la oka — por sciencoj biologiaj kaj medicinaj, 
la naŭa — por sciencaj aŭtropologiaj kaj la deka — por 
la kristana arto, arĥeologio, epigrafio. La dekunua volumo 
enhavas la priskribon de la kongreso mem, de ĝia regularo 
kaj la nomaron de personoj partoprenintaj en ĝi aŭ iel ajn 
ĝin helpintaj. Jen la tre interesa statistiko' de la ĉeestintoj 
la kvaran: el Svisujo ĉeestis 277 personoj, el Germanujo 
106, el Ameriko — 6, el Aŭstrujo — 13, el Belgujo — 15, 
el Hispanujo — 5, el Francujo — 183, el Anglujo kaj Ir- 
landujo — 21, el Hungarujo — 4, el Italujo — 28, el Luk- 
semburgo — 2, el Nederlando — 10, el Rumanujo — 1, 
el Rusujo — 7, el Turkujo — 1. Kune 679. 

Tiu ĉi statistiko belege montras la veran internaciecon 
de la kvara. 

Nemalpli klara estis ankaŭ ĝia katolikeco. Ĝin sufiĉe 
pruvas la enhavo kaj karaktero de legitaj raportoj, precipe 


5) Comte rendu du Quat. Troisième section. Sciences philoso- 
phiques, 719 p. in-8. 

6) Com. ren. du Q. Quatrième Section. Sciences juridiques, éco- 
nomiques et sociales, 404 p. in-8. 

7) Com. ren. du Q. Cinqurème Section. Sciences historiques, 
468 p. in-8. 

8) Com. ren. du Q. Sixiéme Section. Sciences philologiques, 
275 p. in-8. 

en tri unuaj sekcioj. La maniero, kiel estis rigardata la 
kvara Int. Sc. Kongreso de Katolikoj en Vatikano, sufiĉe 
klare vidiĝas el la letero de Leono XIII al P-ro JOSEFO 
STURM, prezidanto de l kongreso. Jen la teksto de tiu ĉi 
memorinda dokumento: 


DILECTO FILIO JOSEPHO STURM 
in catholica Universitate Triburgensi Professori 
Ttrburgum Helvetiorum 
LEO P.P. XNI. 


Dilecte Fili, salutem et Apostolicam benedictionem. — 

Eruditorum catholicorum coetibus e regionibus univer- 
sis per superiora tempora coactis commendationem Nos- 
tram libentes adhibuimus. Nam, praeter caetera quae inde 
derivabantur commoda, illud erat praecipuum ut pateret 
clarius, religionem humanae sapientiae progressibus non 
adversari, quin imo fidem cum scientiis amico foedere 
cohaerere. Quum igitur a te Nobis relatum sit proximum a 
catholicis scientiarum cultoribus conventum Triburgi Hel- 
vetiorum celebrandum, id equidem placuit eo praesertim, 
quod Triburgensis civitas et praeclare semper de religione 
sit merita et optimorum studiorum laude floreat, Nostris 
tum industriis tum benevolentiae cumulate respondens. 
Quod autem conventus disponendi munus suscipientes ex- 
ordium ab Apostolica benedictione ducendum  duxeritis, 
hoc tuam sociorumque tuorum observantiam erga nos et 
Beati Petri Cathedram testatur. Quamobrem, omnia vobis 
habendoque coetui fausta ominantes, optatam benedictionem, 
coelestium etiam munerum auspicem et paternae Nostrae 
caritatis pignus peramanter in Domino impertimus. 

Datum Romae apud S. Petrum die III Aprilis anno 
MDCCCXCV, Pontificatus Nostri decimo octavo. 

LEO P. P. XIII. 


Bedaürinde post la jaro 1898 la Int. Sciencaj Kongresoj 
de Katolikoj plu ne estis kunvokataj. Kial? Sendube pro 
gravaj kaŭzoj. Ilin tie-ĉi priskribi kaj pridiskuti ne estas 
mia intenco. Mi povas montri nur unu tre gravan mal- 

helpilon en la Kongresaj laboroj — ilian multlingvecon. 
Ĉar oficiale estis allasitaj en kongresaj raportoj ses di- 
versaj lingvoj, nome: franca, germana, itala, angla, his- 
pana kaj latina. Estas videble, ke la plej granda parto de 
kongresanoj posedis nur 2 — 3 el tiuj lingvoj, kaj tial 
multajn raportojn, eble eĉ la plej al ili interesajn, ne povis 
kompreni. Eĉ la pastroj mem, bone posedantaj lingvon 
latinan, pro la diversmaniera ĝia prononcado en diversaj 
landoj, apenaŭ povis unu alian kompreni. 

Dank’ al tio la diritaj Int. Scienc. Kongresoj de Katolikoj, 
belaj en sia ideo, ne povis vere kaj sukcese unuigi la 
diversnacian katolikan sciencistaron pro sia diverslingveco 

Tiu-ĉi malsukceso de S. K. de K. hodiaŭ fariĝas facile 
superebla dank' al nia bela Esperanto. Niaj Unua kaj Dua 
bele ĝin elmontris en la praktiko. Tial laŭ la principo 
aŭdaces fortuna juvat, mi ekkuraĝas eldiri jenan proponon: 
Katolika esperantistaro, ni ekpenu revivigi per Esperanto 
la belan ideon de Int. Scienc. Kongresoj de Katolikoj. 

Ĝin efektivigi oni povas, laŭ mia opinio, jene: 

1. La Komitato por Nia Tria pripensu la suprediritan 
projekton ĉiuflanke. 

2. Se trovas ĝin efektivigebla, ekpenu tiel organizi Nian 
Trian, ke ĝi povu konsisti almenaŭ el du sekcioj: a) el 
sekcio organiza kaj propaganda kaj b) el sekcio scienca. 

3. Komence tiu scienca sekcio enhavu nur unu ian fakon, 
ekz. sciencojn matematikajn, fizikajn kaj naturajn. 

5. Konsentinte principe enkonduki apartan sciencan sek- 
cion en Nian Trian, la komitato rapidu per esperantaj 
gazetoj sciigi tiun-ĉi sian decidon, por ke la diverslandaj 
esperantistaj sciencistoj havu la tempon prepari konvenajn 
sciencajn raportojn por Nia Tria. 

Laŭ mia opinio, tiu-ĉi pliigo de programo farus niajn 
Internaciajn Esperantistajn Katolikajn Kongresojn pli altir- 
emaj kaj pli fruktodonaj. Dank’ al nia scienca sekcio, ni 
katolikaj esperantistoj altirus iom post iom la katolikan 
sciencistaron al Esperanto, kaj per ĝi ni sukcese revivigus 
la interrompitan tradicion de Int. Sc. Kongresoj de Kato- 
likoj. Niaj kongresoj, estantaj ĝis nun sole esperantaj, fariĝ- 

inte ankaŭ sciencaj akiros pli da aŭtoritato kaj alportus 
pli da utilo al ni mem kaj al la Eklezio Katolika. Jen 
estas la kaŭzo, pro kiu mi ekkuraĝis publike movigi tiun- 
ĉi demandon. 

KOVNO. 23. I. 12. P-ro. A. DOMBROVSKY. 


Noto de la Redakcio. En Nederlando ekzistas la „Asocio por 
por ekscito al praktikado de la scienco inter la Katolikoj de 
Nederlando” (Prezidanto: Prof-ro D-ro C. H. H. SPRONCK, Prof-ro 
ĉe la Utreĥta Universitato; — Sekretario: Prof-ro Mr. A. A. H. 
STRUYCKEN, Prof-ro ĉe la Amsterdama Universitato). La celo de la 
Asocio klare vidiĝas el ĝia nomo. Ĝi estas pure scienca Asocio, 
en kiu estas akceptataj kiel membroj nur Katolikoj kun universi- 
tata titolo aŭ katolikoj vere sciencistaj. Ĝi havas kvar sekciojn (la 
juristan; la kuracistan; la matematikan kaj fizikan; la literaturan 
sekciojn). Ĝi havas 400 membrojn. Ĉiujare okazas ĝenerala kon- 
greso kaj kunvenoj de la sekcioj, en kiuj oni traktas pure scien- 
cajn temojn. 

La celo kaj agado de la Nederlanda scienca Katolika Ascocio 
estas do tute sama al la celo kaj agado de la kvar estintaj Intern. 
Sciencaj Kongresoj de Katolikoj. La unua estas nacia, la dua estis 
internacia; jen la sola diferenco. 

Ĉu ekzistas en aliaj landoj tiaj, pure sciencaj, katolikaj naciaj 
asocioj? Niaj legantoj estas petataj baldaŭ respondi tiun demandon. 
Oni ne lasu la respondon al aliaj (ordinara kialo de neniu respondo), 
sed tuj respondu mem. l 


— 


„Kie estas la Eklezio de Kristo?”. 


Jen la titolo de verko, bone konata en Nederlando de 
katoliko kaj ne-katoliko, verko, de kiu aperos esperanta 
traduko je l' fino de tiu-ĉi monato. (Marto) 

La tradukintino estas F-ino M. BORRET, sekretariino-kas- 
istino de „Nia Dua”, kaj la eldonisto estas A. N. GOVERS 
en Hago (eldonisto de Espero Katolika). La verko am- 
pleksos 59 S8 kaj + 164 paĝojn kaj kostos proksimume 
O.50 Sm. 

Jam de longe tiu-ĉi traduko estis anoncita. EĈ Pola 

pastro SZUREK atentigis pri ĝi la legantojn de E. K. (Vidu 
E. K. Nov. 1911, p. 291-294). Pro la graveco de la en- 
havo la tradukintino zorgis, ke ŝia traduko estu travidata 
de lerta esperantisto, kaj Monsinjoro CALLIER, Episkopo 
de Haarlem, elektis esperantistan pastron por plej akurate 
ekzameni la esperantan tekston, por ke ĉiuj esprimoj je reli- 
gia vidpunkto estu konformaj al la Nederlanda teksto; la 
verko aperos kun „Eklezia Aprobo”. Unu kaj alia malra- 
pidigis la eldonon, sed kompense la verko estos je lingva 
kaj religia vidpunkto plene fidinda kaj rimarkinda. 

Despli rimarkinda, ĉar ĝia enhavo estas ora. Simplaj, 
klaraj, logikaj pensoj kaj pensaroj ĝuigas la spiriton de 
la plej simpla ĝis la plej instruita leganto. „La pura vero 
antaŭ ĉio” estas la sola devizo de la verkisto, la dolĉa 
kateno, kiu katenas la legantojn al la libro kaj instigas al 
plua kaj ripeta legado. 

Kiu miros, ke tiu-ĉi verko vidis en la malgranda Neder- 
lando malofte multajn reeldonojn kaj milope estis legita de 
Nederland-lingvaj katolikoj kaj ne-katolikoj? Inter tiuj-êi 
lastaj multaj dankas konvertiĝon al la patrina Religio, ĉiuj 
liberigon de antaŭjuĝoj kaj pli bonan konon kaj do ŝaton de 
nia Religio kaj Eklezio: tiu-ĉi konstanta trafcelo por la venen- 
igaj sagoj de mensogo kaj kalumnio, laŭ la demona devizo de 
VOLTAIRE: „Mensogu, mensogadu; ĉiam la trafita vesto 
restos almenaŭ iom malpurigita de mensoga koto”. 

La pia verkisto nu elfaldas la blankan veston repurigitan 
de la vera Eklezio de Kristo antaŭ niaj okuloj: kiel rava 
ĝi estas por ĉiu alrigardanto sincera, bonvola, bonintenca! 

P-ro VAN DER HAGEN S.J. tutkore aplaŭdis la tradukon 
de sia multvalora verko. Kiel bedaŭrinde, ke li ne vidos 
la aperon de la traduko! Plaĉis al Dio doni al li la eter- 
nan rekompenson. Naskita 19 Aprilo 1847, li mortis „in 
Domino” 6 Februaro 1912 en Roterdamo. Li estis vere 
„pastor bonus”, kiu tutan sin donis al siaj ŝafoj, al siaj 
malriĉuloj, al la multaj laboroj, kiujn li entreprenis. Pro 
lia sankta vivo Oni nomis lin dumvive: „la sanktuleton”. 
Ni preĝu por la perfekta ripozo de lia bela animo. 

Sed per sia verko, kiu estas aperonta en Esperanta tra- 

duko li komencos post sia morto bonfaradi tra la tuta 
mondo. Akceptu ni, katolikoj esperantistaj, lian verkon kiel 
sanktan kaj valoran heredaĵon. Espero Katolika, por honori 
lian memoraĵon, jen donas kelkajn paĝojn el ĝi, kun afabla 
permeso de la tradukintino. 

(D-ro SMULDERS.) 


S 6. 
Ĉu la vera Eklezio de Kristo estas videbla? 


La sekvonta renkonto donis al mi kaŭzon por ĉi-tiu de- 
mando. 

lun tagon mi vojaĝis fervoje al la urbo B. . . Mi jam 
sidigis min en 2a klasa vagono kaj la forvetursignalo jam 
estis donita, kiam dikega kunvojaĝanto rapide estis en- 
puŝata de unu el la kondukistoj. La viro sidigis sin kontraŭ 
mi; kaj, turninte la du pintojn de siaj lipharoj, li atente du 
aŭ tri fojojn rigardis mian personon, per rigardo kiu ŝajnis 
signifi, ke ne estis lia kulpo esti tiel proksime de Roma 
Katolika pastro. Nu, mi vere ankaŭ ne estis en kulpo; kaj 
kiel faras homoj, kiuj nur malofte vojaĝas, mi klopodis 
per simpla paroladeto pri la bela vetero, afabligi mian 
malafablan kontraŭnajbaron. Tio sukcesis sufiĉe bone; kaj 
jam ni estis amike babilantaj, kiam ni pasis lokon, kie 
estis starigita triumfarko en la apudeco de la stacidomo. 
„Ho”, ekkriis surprize mia kunvojaĝanto, „kion tio sig- 
nifas?” „Ho,” mi respondis, „mi aŭdis, ke la episkopo 
„vizitis ĉi-tiun vilaĝon. Kio tie staras, verŝajne estas rest- 
„aĵo de triumfarko”. Tiu-ĉi simpla klarigo tamen trafis 
senteman lokon. Mia kunvojaĝanto komencis ege insulti 
tiun malsaĝan papanan idolservadon, tiujn supertiĉaĵojn 
kaj ŝajnigaĵojn de la Katolikoj. „Tiajn frenezaĵojn”, li fine 
diris, „mi nepre riproĉas. Tamen ne konkludu el tio, ke 
„mi estas nekredulo. Mi estas Kristano, tiel bone kiel iu 
„ajn. Mi servas la Mastron, Kriston en mia koro, mi kon- 
„fesas Lin kiel la Savinton, kaj celas vivi laŭ la intenco 

„de la pura Evangelio. Kaj pro tio precize mi abomenas 
„tutkore la ŝajnigajn eksteraĵojn de Katolikoj”. 

Mi lasis la bonan viron trankvile elparoladi, kaj poste 
demandis: „Cu la Katolika Eklezio, jam antaŭ la komenco 
„de P Protestantismo pekadis per tiom da malsaĝaĵoj?” 
„Certe,” estis lia respondo, „eĉ pli terure tiutempe ol nun; 


„kaj tion vi scias tiel bone kiel mi”. — „Bone,” mi re- 
„prenis, sed kie do estis tiutempe la vera Eklezio de 
„Kristo? Aŭ ĉu ĝi ne ekzistis plu en tiuj tagoj?” — „Certe 


ĝi ekzistis, ne malpli bone ol ekzistas ĝi hodiaŭe; sed per 
„la vera Eklezio mi komprenas nenion alion ol la unuiĝon 
„de tiuj, kiuj posedas enkore la veran kredon en la Sin- 
„joro, Jezu Kristo. Tiu ĉi kredo nu estas tute interna, -tiel 
„ke nek vi, nek mi, nek iu ajn, krom Dio sola, povas 
„vidi ĝin. La vera Eklezio de Kristo estas nevidebla; fren- 
„eze estas demandi, kie, kaj ĉe kiu ĝi precize troviĝas.” 

Post tio la viro triumfe blovis fumnubon tra la vagono, 
kaj rigardis min, kvazaŭ volante demandi, kion do povus 
mi diri kontraŭe al tia motivigo. Kaj tamen, ho leganto, 
estis por kontraŭdiri tre multe. 

Car, unue Sankta Paŭlo aŭ pli vere, la Spirito Sankta 
mem alie pensas pri tio. Jen, kion la Apostolo skribas al 
la antikvaj Romanoj: Dirinte „Per koro oni kredas por 
„justiĝi,” li tuj aldonas: „sed per buŝo konfeso fariĝas 
„por feliĉiĝi.” (Rom. X, 10); t. e. ni devas konfesi ekstere, 
kion ni kredas interne. Kaj kion alian mia kunvojaĝanto 
mem ja faris? Li mem ja bezonis konfesi ekstere, kion li 
interne kredas. 

Cetere, se la kredo devas esti enkore enfirmita, kaj se 
ne bezonas montri ĝin eksteren, mi demandas vin: kiel ni 
povas distingi kredulojn el nekreduloj? Kiel la kreduloj 
povas koni unu la alian, kiel ili konos siajn paŝtistojn aŭ 
religiajn superregantojn ? Kiel povos ili interparoladi unu 
kun alia pri aĵoj rilate al la kredo aŭ al la religio ? 

Daŭre, ni scias ke Kristo instituciis diversajn Sakramen- 
tojn. Kiom da ili, mi nun ne volas ekzameni; sed supozu, 
sep. Tion do vera servisto de Dio nedube devas firmege 
kredi, Sed tiujn Sakramentojn Kristo instituciis ne nur por 

esti kredataj, sed ankaŭ, kaj precipe, por esti aplikataj sur 
nin, kaj uzataj. Pro tio, eĉ se vi interne firmege kredus, ke 
ekzistas Bapto de Kristo instituciita, se vi tamem ne ricevus 
nek intencus ricevi tiun Bapton, la interna kredo sola nur tre 
malmulte helpus vin por eterna savo: Kiu kredos kaj estos 
baptita, tiu saviĝos”. (Marc. XVI, 16.) 

Plie, Kristo (kiel ni poste priparolos) diris al Sankta 
Petro, „Paŝtu miajn ŝafidojn, paŝtu miajn ŝafojn.” Nu, el 
tiuj vortoj Petro tutcerte komprenis, ke al li estis kontidita 
la zorgo pri la tuta ŝafaro, kaj ke li estis farita surtera 
Vikario de Kristo, kaj videbla Kapo de l' Eklezio. Ree, 
tiu kredo estis tute interna; sed ĉu ĝi ne devis sin montri 
ankaŭ eksteren? Ĉu eble Petro devis interne paŝti la ŝaf- 
idojn kaj la ŝafojn de Kristo? Aŭ pli bone, ĉu li kaj la 
aliaj Apostoloj kaj paŝtistoj ne devis predikadi la Kriston 
Krucumitan, apliki la Sakramentojn, rajtigi posteulojn, sin 
montri kaj konfesi sin publike kiel posteulojn de P Dio- 
Homo? Sed ĉu tielaj faroj, kvankam ili estas internaj, ne 
estas ankaŭ nekontraŭdire eksteraj, eĉ necese ekstere vid- 
eblaj? Cu vi do opinias, ke ni povas rajte nin nomi 
„lernanto de Jezu Kristo”, konfesante ni nur interne ke 
Li faris Sanktan Petron kaj liajn legitimajn posteulojn 
Superregantoj de P Eklezio, kiun Li fondis? Ne vere; tiun 
internan kredon ni devas montri eksteren per servema 
submetiĝo kaj obeo, kaj precipe per vivado laŭ la leĝoj, 
kiujn Petro kaj liaj posteuloj surmetis sur nin. 

Malrajte do estas diri, ke la Eklezio de Kristo estas ne- 
videbla, tial ke la kredo, en si mem, estas io interna kaj 
nevidebla. 

Kaj ne pli bone oni povas citi tie-ĉi la parolojn de 
Kristo, ke „la veraj adorantoj adoras la Patron en spirito 
„kaj vereco”. (Joan. IV, 23.) Ĉar: 

le. Iomete pripensante, ĉiu komprenos, ke tute ne estis 
la intenco de Kristo per tiuj vortoj absolute malpermesi 
ĉiun eksteran religiaĵon. Imagu foje, kara leganto, ke vi 
preĝas la „Patro Nia” respekte genufleksita, kun fermitaj 
okuloj kaj falditaj manoj, ĉu tiam pro tiu ekstera pieco, 
kiun vi montras, mi rajtus riproĉi vin, ke vi ne adoras la 


KIE ESTAS LA EKLEZIO DE KRISTO? 89 


Sinjoron en spirito kaj vereco? Mi kredas, ke vi ne mal- 
multe miriĝus pri tia riproĉo. Aaj tre prave vi povus citi 
la ekzemplon de Kristo mem, kiu, kiel la Evangelio klare 
diras, fleksigis la genuojn, dum Li preĝadis al Sia ĉiela 
Patro en la ĝardeno de P Olivoj. (Luc. XXII, 41.) Ni do 
certe entute plenumos la deziron de Aristo, kondiĉe ke ni 
zorgas, ke nia pieco estu me nure ekstera, sed ankaŭ 
sincere interna, vera kaj bonkora. Tamen: 

2e. Se estas devo adori la Sinjoron en spirito kaj vereco, 
ĉu ankaŭ rezultas el tio, ke ni ne havas aliajn devojn por 
plenumi? Tute ne, ne vere? Se ni volas esti veraj sekv- 
antoj de Aristo, tiam — kiel ni montris ĵus antaŭe — ni 
devas konfesi lian sanktan doktrinon ne nur interne, sed 
ankaŭ ekstere; tiam estas necese, ke ni ne nur interne 
respektu la legitiman aŭtoritaton de l Eklezio, al kiu Kristo 
diris: „Aiu aŭdas vin, aŭdas Min; kiu vin forĵetas, Min 
forĵetas,” (Luc. X, 16.) sed ankaŭ, ke ni montru tiun res- 
pekton per submetiĝaj faroj; tiam estas devo ke ni uzu la 
Sanktajn Sakramentojn, t. e. iloj por sanktigi nin, kiujn 
Kristo postlasis al Sia Eklezio. Avankam do nia kredo kaj 
nia interna pieco estas ne-videblaj, la agoj kaj la faroj 
tamen de kredo kaj de religio, kiujn Aristo de ni postulas, 
necese estas videblaj por Ĉiu ajn. 

Resume, se Aristo fondis Sian Eklezion por gvidi nin 
kaj instrui pri la servado de Dio, kaj se la homo devas 
servi Dion ne nur interne kaj spiritmaniere, kiel la anĝeloj, 
puraj spiritoj, sed per animo kaj korpo, tial ke li homo 
estas, kaj se sekve li devas „glori Dion ankaŭ en sia korpo”, 
(I Cor. VI, 19-20) tiam necese rezultas, ke tiela Eklezio 
aŭ religio estas ne nure interna, sed ankaŭ ekstera aŭ 
videbla. 

Cetere, ne estas eble nei, ke la Eklezio, kiel ĝi estas 
fondita de Aristo, posedas ĉiujn neprajn kondiĉojn de bone 
ordigita societo, t. e. de kuniĝo, kies membroj komune 
kunigitaj laboras kune por unu sama celo. Aristo ja ne 
volis, ke Liaj disciploj sole interne kredu Lian sanktan 
doktrinon, kaj ke cetere ĉiu iru nur sian vojon, tute ne 
depende unu de l' alia; sed Li deziris ke ekzistu ligilo: 

komuna, ordo, dependo unu de P alia, kaj reciproka helpo 
kaj subteno. Kristo ja metis (kiel ni poste vidos) ĉiujn 
Siajn disciplojn sub la gvidon de legitima aŭtoritato, kiam 
Li diris al Petro: „Paŝtu miajn ŝafidojn, paŝtu miajn ŝatojn”. 
(Joan. XXI, 15, 17.) Ekzistos do legitimaj Superregantoj 
en la Eklezio, rajtigitaj por ordoni, kaj sekve ekzistos 
ankaŭ subuloj ligitaj por obei. Kelkaj havu ŝarĝon predi- 
kadi la Dian vorton, aliaj devu aŭdi ĝin kun lernema koro. 
(Ephes. IV, 11.) Kelkaj estu disdonantoj de la sanktigiloj 
aŭ Sakramentoj instituciitaj de Kristo, aliaj ricevu tiujn 
Sakramentojn el iliaj manoj. (I Cor. IV, 1.) 

Vi do vidas, ke, laŭvole de Kristo, la disciploj de Lia 
Eklezio ne nur sekvas la saman celon, sed ke ili ankaŭ 
estas kune kunigitaj, tiel ke ĉiuj estas nur unu korpo kaj 
unu tuto, kaj ke ili, kiel la diversaj membroj de nia korpo, 
ankaŭ komune kunlaboras por atingi sian komunan celon. 
Kaj rezultas el tio ke la Eklezio, kiel ĝi estas fondita de 
Kristo, estas tre certe bone ordigita societo, kaj do ne 
malpli bone ol alia bonordigita societo aŭ unuiĝo, esence 
estas videbla. 

Kaj kio rezultus se estus alie ? Supozu foje, ke la vera 
religio estus ekskluzive kaj tute enfermita kaj kaŝita en 
ĉies koro, kaj ke la Eklezio de Kristo do estus nevidebla. 
Tiaokaze la paŝtisto havus ŝarĝon instrui al la disciploj de 
P Eklezio la doktrinon de Kristo, igi ilin partopreni je la 
Sanktigiloj instituciitaj de Kristo, admoni kaj riproĉi ilin, 
eĉ elfermi ilin el la Societo, se ili estus obstinaj, (Matth. 
XVII, 17.) kaj tamen ili ne havus iun signon por distingi, 
kiu ja au ne apartenas al tiu ĉi Eklezio! Ĉu ni serioze 
povas certigi, ke Kristo, la senfina Saĝeco, fondis tian 
neeblan Eklezion ? 

Mi vere ne povus elpensi, pro kiu kialo Kristo komparis 
Sian Eklezion kun urbo sur monto, aŭ kun lumo sur 
kandelingo, kaj kiel Li povis ligi ĉiun aŭdi la voĉon de 
Sia Eklezio, se ĝi ne estus videbla kaj ekstere konebla. 

Nekontraŭstare ni povas kaj devas nomi la Eklezion de 
Kristo iamaniere ne-videbla. Tiokoncernante ni tie ĉi nur 
diras, ke povas esti homoj, kaj certe estas multaj, kiuj 

senkulpe eraras pri la vera doktrino de Kristo, ne konas 
la legitiman de Kristo rajtigitan aütoritaton kaj sekve ne 
obeas ĝin, kaj neniam ricevas kelkajn de Kristo instituci- 
itajn Sakramentojn. Nu, se tiuj homoj, kiel ni supozas, 
tute nesciante pli bone eraras, kaj samtempe sincere ser- 
vas Dion, ili sendube estas amikoj de Dio, kaj vere dis- 
ciploj de l’Eklezio de Jezu. Tamen, tial ke ni ne povas, 
per iu ekstera signo, distingi tiajn homojn kiel membrojn 
de la vera Eklezio, kaŭze ke ili kompreneble ne faras 
ekstere, kion ordinaraj disciploj de |’ Eklezio fari devas: 
pro tio ni, Katolikoj, kutimas diri, ke ili apartenas ne al 
la Korpo, sed al la animo de ľ Eklezio: t. e. ne apartenas 
ili al la Eklezio kiel videbla por ni, sed kiel ne-videbla; 
alivorte, la vera Eklezio konsistas el ĉiuj, kiuj servas Dion 
laŭmezure de la lumo kiun ili ricevis. 


ST. 


Ĉu estas malfacile ekkoni kiu Eklezio estas la vera 
de Kristo ? 


Ni ĵus elmontris, ke la vera Eklezio de Kristo estas vide- 
bla : sed tio kio estas videbla, pro tio tamen ne estas ĉiam fa- 
cile distingebla el aliaj aĵoj similaj. Ekzemple mi havas veran 
diamanton inter dek aliaj brilantaj ŝtonoj. La vera diamanto 
nu certe estas videbla ne malpli bone ol la aliaj ŝtonoj. 
Bezonas tamen multe da lerteco por tuj distingi ĝin kun 
certeco. 

Ĉu nu estas ankaŭ tiamaniere kun la unu, vera, de Kristo 
fondita Eklezio? Alivorte, ĉu estas malfacile eltrovi, kiu 
Eklezio, inter ĉiuj aliaj estas la vera de Kristo ? 

Ne malofte ni renkontas personojn, kiuj klopodas senkulp- 
igi sian indiferentecon koncerne al religio per jena diraĵo : 
„Ho”, ili diras „estu vere, ke la homo estas ligata submeti 
„sin al la Eklezio de Kristo, tio tamen nur malmulte nin 
„helpos; ĉar ekzistas nuntempe tiom da Eklezioj kaj reli- 
„gioj, kaj ni ja ne povas decidi, kiu Eklezio estas la vera 
„de Kristo.” 

Ĉu vere? Tiaokaze Kristo efektive estus farinta malsaĝe. 
Ĉar precize pro tio Li fondis Sian Eklezion, por ke Li 
montru al ĉiuj homoj la vojon en ĉielon. Kristo postulas, 
kiel ni jam vidis, ke ĉiuj homoj, ĉu bone- ĉu nebone-instru- 
itaj, ĉu riĉuloj ĉu malriĉuloj, aŭdu la voĉon de Lia Eklezio, 
kaj ke ĉiuj kredu kaj respektu ĝian doktrinon kiel la Lian. 
Sed tion Kristo nerajtus postuli, se Li samtempe ne zorgus, 
ke ĉiu homo sufiĉe bone povu distingi la veran Eklezion el 
ĉiu alia ne-vera. Alie Kristo metus sur nin devon, kiun ni 
neeble povus plenumi. Li devigus nin, submeti nin mem al 
la aŭtoritato de Sia Eklezio, kvankam ni neeblas ekkoni 
ĝin. Cu nu vi opinias, ke Kristo faris tian malsaĝon ? 

Do, se Kristo ordonas ĉiujn homojn, deve obei la voĉon 
de Sia Eklezio, estas ankaŭ necese, ke tiu Eklezio posedu 
kelke da karakterizaj proprecoj aŭ koniloj, per kiuj ĝi estas 
de ĉiuj homoj bonvolemaj facile kaj certe distingebla el 
ĉiu alia. Ĝi devas esti facile konebla. Ĉu ne Kristo klare 
tion aludis, kiam Li komparis Sian Eklezion kun urbo, kiu, 
konstruita sur monto, ne povas kaŝiĝi; kun lumo, kiu estas 
metita sur kandelingo, por lumigi al ĉiuj, kaj do facile esti 
videbla kaj distingebla de ĉiuj? (Matth. V, 14-15.) 

Plie, per kiuj koniloj la vera Eklezio de Kristo estas 
ekkonebla ? Jen sube: 


S 8. 


Kiuj estas la Koniloj, por distingi kun certeco la 
veran Eklezion de Kristo el la aliaj „Eklezioj ?”. 


Precipe tiuj-ĉi kvar: 

le. La vera Eklezio de Kristo estas unu, t. e. staras ĝi 
sub unu videbla Kapo, kaj ĉiam kaj ĉie ĝi konfesas unu 
kaj la saman Doktrinon. | 

2e. La vera Eklezio de Kristo estas sankta, t. e. posedas 
ĝi Doktrinon, Instituciojn kaj Sanktfarajn helpilojn, kiuj 
vere sanktigas homojn; kaj tiu sankteco devas esti sigelita 
per Mirakloj. 

3e. La vera Eklezio de Kristo estas katolika, t. e. uni- 
versale disvastigita tra la tutmondo. 

4e. La vera Eklezio de Kristo estas apostolika, t. e. kun- 
igita pere de neinterrompita kaj legitima serio da paŝtistoj 
kun la unuaj paŝtistoj, la Apostoloj de Kristo. 

Tiujn ĉi kvar punktojn ni mallonge disvolvos, kaj mon- 
tros ni, en kiu Eklezio troviĝas ĉiuj tiuj kvar koniloj de la 
vera Eklezio. 

„Iradukis el nederlanda lingvo F-ino M. BORRET. (Hago)” 


Socialismo kaj Religio. 
Enkonduka artikolo en Lvova „Kronika Powszechna”. 


Kreinto de socialismo, Karlo MARX, nomis ĉiun religion 
ĝenerale „malsaĝa ideo de | mondo, similanta al opio, 
dormiganta la homon”. Tiel same instruas ĝia plejfervora 
apostolo, Frideriko ENGELS. — BEBEL proklamis en ger- 
mana parlamento: „ni forlasas ĉielon al anĝeloj kaj al 
paseroj, en estonta regno falos religio de si mem”. — 
LIEBKNECHT diris en tiu sama loko: „ni konfesas dok- 
trinon de ateismo kaj ni konsideras kiel devon disvastig- 
adi tiun-ĉi doktrinon inter grandaj amasoj; nia celo poli- 
tika estas respubliko; ekonomia, socialismo; religia, ateismo”. 
— Eŭgenio DUPONT, sekretario de londona komitato, pa- 
rolis dum kongreso de socialistoj en Bruselo (j. 1868): 
„for ĉiu registaro, ĉar registaro premadas nin per impostoj; 
„for ĉiu militistaro, ĉar militistaro kaptas nin je gorĝo; 
„for ĉiu religio, ĉar religio estingadas inteligentojn". — 
Komunard VARLIN kriadis dum kunveno en Pariso (j. 1870): 
„Dio estas fininta jam sian rolon; ni havas Lin jam tro 
„sutiĉe”. — En oticiala komentario de Erturta programo, 
redaktita de du konitaj socialistoj, Karlo KAUTSKY kaj 
Bruno SCHONLONK, ni legas: „verdikto de morto kontraŭ 
religio estos anoncita kun momento, kiam ĝia historia 
bazo ĉesos ekzisti ”, (tio devas signifi, kiam socialismo 
venkos). — Jam en sia lulilo en unua internacia unuiĝo 

(en la jaro 1864.) estis ruĝa ŝtandardo deklarita malamiko 
de religio ĝenerale, kaj de Katolika Eklezio speciale. Cie, 
kie socialismo sin prezentadis, kie ĝi oficiale alparoladis, 
dum kunvenoj, dum kongresoj, en parlamentoj, en broŝuroj, 
en gazetoj, ĉie ni aŭdis: for de ni Dio, for de ni religioY” 
— Eĉ plej novaj socialistoj, kiuj, kompreninte, ke eĉ la 
batalado por rebonigo de ekonomiaj kondiĉoj, eĉ la batal- 
ado por ekzisto, ne povas plenigi tutan homan vivon, 
kontentigi ĉiujn liajn revojn, decidiĝis al cedoj por homa 
„sentimentalismo”, eligas religion el „regno de estonteco”. 
Ĝin devas anstataŭ ia „idealo de justeco”, ia sendependa 
moraleco, bazita sur la scienco. Ĉar „ĉiuj krimoj kaj ĉiuj 
pekoj estas senkulpigataj de banditoj en sutanoj”. 

De kie venas ĉi tiu malamo de socialismo al religio kaj 
Eklezio, kie estas ĝia fonto kaj ĝiaj kaŭzoj? 

Post francaj filozofoj de XVIII. jarcento, post enciklo- 
pediistoj, ripetadas socialistaj teoriistoj longe konatan kant- 
eton pri absoluta libereco de homo kaj malamas la religion, 
kiel laŭdiritan malamikon de ĉi tiu libereco. Kvazaŭ liber- 
eco absoluta, doktrina estus ebla! Nerezisteblaj naturleĝoj 
ĉirkaŭvolvas per miloj da katenoj la mortemulon, mal- 
helpante facilecon de liaj movoj. Malsanoj, maljuneco, 
malpliiĝo de fortoj kun jaroj, limigiteco de intelekto, kiu 
ne etendiĝas post la limoj de senpera observado, fine 
malforteco de sentoj, haltigadas ekfluon de fantazio, de 
ekdeziroj kaj de avidoj homaj. La homo naskiĝas kaj 
mortas kiel sklavoj de naturaj leĝoj, de kiuj absolutecon 
moderigas nur sola religio. — Religio estas pli kapabla 
psikologo ol filozofiaj kaj sociologiaj doktrinoj, ĝi scias 
plibone ol ili, kiel kvietigi vivdoloron, kiel interkonsentigi 
sentortecon de homo kun plifortaj naturleĝoj. 

Parolas plue socialistaj teoriistoj: Eklezio estas malamiko 
al scienco. Dume oni scias, ke dum longa vivo de jar- 
centoj unika azilo de scienco, malsatata de kavaliraro, 
estis katolikaj monaĥejoj. Ĉio, kion kreis scienco ĝis la 
Renesanco, eliris el mallaŭtaj ĉeloj de monaĥoj. Estas 
vero, ke la scienco, transirinte en mondanajn manojn, ek- 
floris kun grandioza brilo, ke la dua duono de XVIII. kaj 

la tuta XIX. centjaro ĉefe forrabis al naturo multajn ĝiajn 
sekretojn kaj plene utiligis ilin por homa profito, sed inter 
multnombra armeo de novtempaj scienculoj ne solaj mond- 
anoj brilas per talento. Sur ĉiuj kampoj de scienco mo- 
naĥaj vestoj kaj pastraj sutanoj apudestas redingotojn de 
esploristoj kaj frakojn de mondaj sciencistoj. Scienco, sin 
okupanta per eltrovado kaj klarigado de tio, kio ekzistas, 
kion oni povas esplori per sentoj, ne malhelpas, nek 
malutilas al religio, kies regnon formas mondo, ekster ĉiu 
kontrolo de eksperimenta scienco. Scienco kaj religio povas 
ekzisti unu apud la alia, ili ne malhelpas sin reciproke. 
Fervojoj, telefonoj, elektro, progreso de medicino, ĥemio 
k. t. p. tute ne forigas necesecon de religio, kies celo 
estas ĉefe zorgo pri homa animo. 

Fine asertas socialistaj teoriistoj: Eklezio estas malamiko 
al justeco! Laŭ ili la kristanismo anstataŭigis justecon per 
rezignacio kaj mizerikordo. „Kaj ni — ili diras — ne 
volas mizerikordon, ĉar almozo humiligas. Ni havas rajton 
esti io alia, ol almozuloj. Ni postulas nur tion, al kio ni 
estas rajtigitaj, nian parton en divido el la sociaj havaĵoj. 
Rezignacio pro espero al rekompenco en alia mondo estas 
perdo, kompense tro senmateria kaj mistika; ni deziras 
efektivajn plifaciligojn, plioportunajn kondiĉojn de vivo. 
Tio estas nia rajto; tion postulas la justeco”. — Eble 
neniu ekzistas, kiu rifuzus al laboristo rajton de tera 
rekompenco por lia honesia penado. Je tio-ĉi vidpunkto, 
ne povas esti du opinioj. Ne rifuzas do al li tiun-ĉi rajton 
iu ajn religio sur la mondo, kaj precipe ne la kristanismo, 
universale konata zorganto pri malriĉuloj kaj senheredig- 
ituloj, kreinto de principo de proksimulamo. Longan vivon 
des jarcentoj estis la Eklezio la ĉefa defendanto de mal- 
fortulo kontraŭ fortulo. Ĝi ja per potenca mano tenadis 
je bridoj brutalan egoismon de german-slavaj barbaroj, 
ĝi ja nobligis pasiemecon de kavaliraro, fariginte glavon 
obeema servanto de kredo kaj mizerikordo, ĝi ja estis 
rifuĝejo por ĉiuj premegituloj. Kiu ekstaris sur ĝia lando, 
kiu trapaŝis sojlon de ĝiaj monaĥejoj, fariĝadis ŝendan- 
ĝerita. Oni ja scias, ke eĉ liberuloj de mezocentjaroj, 

maltrankviligitaj ĉiam de plipotencaj najbaroj, forkuradis 
sub protekton de abatoj kaj episkopoj, preferante sendan- 
ĝeran servuton ĉe servistoj de Eklezio ol liberecon, el- 
metitan senĉese al perfortoj de potencaj malkvietuloj. Sub 
pastoralo oni vivas oportune kaj agrable — oni diradis 
plejofte. 

Nur la homoj malbonvolaj aŭ kiuj ne konas historion 
povas nomi Eklezion malamiko al justeco. Ĉiam ĝi staris 
kaj staras kiel gardanto por honesteco kaj justeco. Do al 
ĝiaj virtoj apartenas boneco, kiu estas neniam sekiĝanta 
tonto de justeco. 

La socialistoj riproĉas al la Eklezio, ke ĝi anstataŭigis 
la justecon per mizerikordo kaj rezignacio. Gi ne ansta- 
taŭigis, ne forigis tiun-ĉi, sed ĝi plifortigis Ci tiun, ĉar 
konante psikologion de P homo pli bone ol socialista] 
doktrinuloj, ĝi scias, ke la justeco ĝenerala, ekkonita, ek- 
sentita, kaj efektivigita de ĉiuj homoj, apartenas al nea- 
tingeblaj idealoj. Kiel helpanto de ĝenerala justeco la 
Eklezio plenumis verkojn, per kiaj neniu alia povas esti 
fiera. Ĝi estas ĉiam malavara por malriĉuloj, kion al ĝi 
eĉ ĝiaj malamikoj ne neas, ĝi fondadis lernejojn, hospi- 
talojn, domojn por georfoj, por gemaljunuloj, por gekripl- 
uloj, ĝi faradis ĉion, kion ĝi nur povis, por- forviŝi la 
larmojn ĉe malfeliĉuloj kaj mizeruloj. Ĝi ne povis esti 
malamiko de justeco, almenaŭ tial, ke tion ne permesas 
al ĝi animo de Kristanismo. La instruo de Kristo, enkorp- 
igita en la vivo, estus plejefika, plejforta haltigilo al homa 
egoismo, plietika, pliforta ol sangaj eksperimentoj de 
socialistoj. 

Kulpigoj de ruĝstandarduloj kontraŭ religio, anoncitaj 
publike, ne povas rezisti al kritiko, ĉar religio neniam 
estis malamiko al libereco, scienco kaj justeco. Kaŭzoj de 
malamikeco de socialismo al — kaj Eklezio oni devas 
serĉi tute alie: 

Antaŭ ĉio la socialismo estas TS sur la materialismo, 
kion $i cetere ne neas. Tion malka$e, laüte konfesas Ciuj 
ĝiaj teoriistoj kaj kondukantoj. Ne estas do mirige, ke ili 
ne povas esti favore inklinaj al la religio ĝenerale, kaj al 

la Kristanismo speciale. Car la instruo de Kristo katenas 
pasiecojn, apetitojn, instinktojn de homo, lernigas al li 
malŝati materiajn nunajn celojn, starigante super ili la 
sopirojn de l' animo, ĝi montras kiel finan celon la vivon 
en aliaj mondoj. La Peligio-idealisto ne povas plaĉi al 
la socialismo-materialismo, kiu kredas, ke la homa vivo 
ekzistas inter limoj de lulilo kaj ĉerko kaj kiu pensas 
direkti tutan energion de homo nur al ekakiro de plej 
granda sumo da nunaj, materiaj voluptoj. 

Fine la religio staras kiel gardanto de fremda propraĵo 
kaj de fremda sano, ĝi instruas: ne ŝtelu, ne mortigu! — 
ĝi do katenas, kondamnas la sangan sendisciplinecon de 
socialista terorismo. Materialista mondvidpunkto de ruĝ- 
standardo kaj ĝia senindulga, sanga terorismo en batalo 
pri bonstato de proletariaro estas ĝusta kaŭzo de malamo 
de kolektivistaj utopioj al la religio, al la blanka anĝelo 
de homaro, kiu, anstataŭ instigi la homon al fratmortiga 
milito, metas kompatan, helpan manon sur ĉiujn dolorojn 
kaj maltrankvilojn de la homaro. 


El pola lingvo esperantigis H. K. W. (Juĝa Sanatano). 


T 


Je la pia Memoraĵo de S-o Amatus Van Der Biest, 
Prezidinto de la Sepa Kongreso. 


„Benataj estas la mortintoj, kiuj en la Sinjoro mortis”, 
Apokalipso XIII, 14. 


La tuta Esperantistaro suferas grandan perdon per la be- 
daŭrinda morto de S-ro VAN DER BIEST. La eks-prezidanto 
de la Belga Ligo, la ĉefa Organizanto kaj Prezidanto de 
la Sepa Internacia kongreso en Antverpeno estis vera Es- 
perantisto. Lia tuta animo estis plena je la intima ideo 
de Esperantismo: la Frateco universala. Lia ago tute ne 
limiĝis al propagando de la internacia lingvo en sia propra 
lando, kvankam, je tiu vidpunkto, li tutkore kaj ageme 

laboris. Ne, la agado de VAN DER BIEST estis internacia, 
tutmonda. Lia nomo estas konata kaj estimata en la tut- 
monda Esperantistaro. Pro tio lia morto certe kaŭzos gran- 
dan doloron en ĉiu lando, kie ekzistas samideanoj, kaj 
hodiaŭ, tio signifas en ĉiu civilizita lando. 

Sed, se la esperantista familio perdis eminentulon, mi 
persone perdis karan, amatan amikon. Pro tio, mi petas 
la permeson diri kelkajn vortojn pri la intima karaktero 
de tiu bona, honesta, simpatia viro. 

Kiel Prezidanto de la Belga Ligo Esperantista, li devis 
publike kaj oficiale sin montri absolute neŭtrala. Li estis 
la Prezidanto de la belgaj esperantistoj, ne konsiderante 
la diversajn opiniojn de ĝiaj membroj, kaj mi estas certa, 
ke ĉiu samideano belga atestos kun mi, ke li ĉiam uzadis 
tiun neŭtralecon lojale, kaj takte. Sed mi havas la plezuron 
esti lia amiko intima. Mi do povas certigi, ke persone li 
estis sincera Kristano kaj fidela Katoliko. Inter ni ekzistis 
perfekta unuiĝo de sentoj kaj de konvinkoj pri ĉiuj tiuj 
gravegaj temoj, vekitaj de la vortoj: Religio, devo, la vivo 
kaj la morto. Ofte ni parolis kune pri tiuj solenaj temoj 
kaj ĉiam ni konsentis inter ni. Kvankam lia situacio de 
Prezidanto malhelpis lin ageme partopreni en nia I.K.U.E,, 
li tutkore aprobis la agadon de siaj Katolikaj gesamideanoj, 
kaj ĉiam, oportune, dediĉis kelkajn kuraĝigain vortojn al 
la Katolika movado en „Belga Esperantisto”, kies Redak- 
toro li estis. 

Neniam mi forgesos la amindan kaj karitplenan viziton, 
kiun li faris al mi dum mia danĝera malsano en la Kato- 
lika Hospitalo en Hago. Certe, unu el la plej ĝojaj tagoj 
de tiu neniam forgesebla monato, dum kiu ĉiuj el miaj 
amikoj volis, ŝajne, elmontri ĝis la fondo la bonecon de 
siaj Kristanaj koroj, estis tiu bela tago, kiam mia kara 
Amatus forveturis de Antverpeno ĝis Hago, por pasigi 
kelkajn horojn kun sia maljuna amiko. 

Je la komenco de Januaro miavice mi pasigis unu Di- 
manĉon kun li. Nun li estis malsanulo, sed mi tute ne 
supozis, ke tiu interparolo devus esti la lasta inter mi kaj 
li. Dum tiu lasta vizito ni parolis tre intime, kaj estas pro 

tio, ke mi ne dubas komenci tiun artikolon per la vortoj 
de la S-ta Skribo: „Benitaj estas la mortintoj, kiuj en la 
Sinjoro mortis”. Amatus VAN DER BIEST estis fidela kaj 
konvinkita Katoliko, kaj kiel la antikva roma soldato, 
kiam la estro alvokis lian nomon, li povis humile sed 
trankvile respondi ,adsum”. 

Estos agrabla sciigo por niaj tutmondaj membroj, ke li 
faris sian altaprobon al nia nova eldono de „Espero Kato- 
lika”, kaj ke li ankoraŭ esprimis sian indignon kontraŭ la 
malinda kondukaĉo de la „liberpensuloj” en Antverpeno 
dum la „Sepa”. Mi bone memoras liajn vortojn: „Kara 
amiko, ekzistas tie kaj tie-ĉi en la mondo homaĉoj, kiuj 
vivas en atmosfero de malamo kaj malestimo. Kompatu 
ilin, ni Kristanoj, kaj preĝu por ili”. 

Kaj nun mi petas, mi petegas al la geesperantistoj de 
la tuta mondo, sed precipe al la Katolikoj, montri nian 
amon por nia kara kaj eminenta amiko katolikmaniere, 
t. e. preĝante por la sankta kaj perfekta ripozo de lia 
bela animo. Li ankoraŭ, ne dubu, ne forgesos nin. Estas 
por mi konsolanta penso, ke niaj samideanoj mortintaj 
„in Domino”, daŭrigas helpi nian Kristanan Esperantan 
movadon, kaj alproksimigas la alvenon de tiu benata tago, 
kiam ni formos ĉiuj nur „Unu ŝafaron sub unu Paŝtisto”. 

Austin RICHARDSON. 


OFICIALAJ SCIIGOJ. 


Respondante la multegajn demandojn, kiuj atingis min 
pri la adresaro de I. K. U. E., mi sciigas niajn gesamide- 
anojn ke, konsiliĝinte kun nia kara Prezidanto kaj aliaj, 
la Komitato de I. K. U. E. decidis, forlasi sian unuan 
intencon, kiu celadis tuj eldoni adresarlibreton, sammaniere 
kiel U. E. A. eldonas membrolibron. — Ni opinias, ke 
pro diversaj gravaj motivoj, estas preferinde, publikigi la 
adresaron, pere de nia oficiala Organo E. K. antaŭ ol aŭ 
anstataŭ eldoni apartan libreton. 

Utiligante nian E. K. por la publikigado de nia adresaro, 
ni unue agados laŭ deziro esprimita dum „Nia Dua”. 

Due ni, tiel farante, esperas efiki, ke tiuj samideanoj 
kiuj ĝis nun ankoraŭ ne abonis nian oficialan organon, . 
fine konvinkiĝos, ke ili fakte bezonas ĝin, se ili deziras 
justatempe konatiĝi kun la plej gravaj sciigoj pri la I. K. 
U. E. aferoj kaj Anoj. 

Trie, ni eblos pli frue rekompensi tiujn samcelanojn, kiuj 
laŭdindege “penadis kolekti ĉiujn sciindaĵojn rilate niajn 
diverslandajn samreligianojn. 

Ĉar la Belga sekcio de I.K.U.E. honoriĝas havi inter 
siaj eminentaj membroj, la estimatan Prezidanton de I.K. 
U.E., ni kredas agi laŭdeve, se ni unualoke publikigas la 
Belgan membroliston, kiu, per la zorgoj de nia ĉiam labo- 
rema Estro internacia, lia Pastra Moŝto A. RICHARDSON, 
fariĝis modela adresaro, imitinda de la alilandaj sekcioj. 

Kompreneble nia meritplena Redaktoro de E.K. decidu 
pri la loko kaj maniero je kiu li presigos la adresaron. 
Mi estas certa, ke bonege kaj kontentige li prizorgos la 
aferon. 

Fine mi atentigas la legantaron, ke mi publikigos ne nur 
la adresojn de la Katolika Esperantistaro, aliĝinta al I. K. 
U.E. sed ankaŭ iliajn oficiojn rilate I. K. U. E., alivorte: 
sciigante la nomojn kaj adresojn de nia anaro, mi inten- 
cas aldoni ĉu iu membro estas pastro (P); ĉu li prenas 
konfeson esperante, (P. K. E.); ĉu li estas helpisto (Help); 
t.e. ĉu li deklaris sin preta laŭpove helpi samreligianojn, 
kiuj petas lian helpon ekzemple dum vojaĝo al urbo, en 
kiu loĝas, aŭ kiun konas la „helpanto”, ĉu li korespondas 
esperante (Kor.). 

Kompreneble I. K. U. E. intencas neniel devigi siajn anojn 
respondi al demandinto, kiu ne aldonis respond-kuponon. 
Mi speciale memorigas je tio, ĉar el ĉiuj korespondantoj, 
kiuj skribis al mi, nur du ne forgesis aldoni respondelspezojn. 

Pri la I.K. U.E. regularo mi esperas komuniki kelkajn 
sciigojn en la sekvonta korespondado. 


Estimege via en K-o., 
FRANS KNAAPEN, 


Sekr. ĝen. de I. K.U.E, 
TILBURG, Febr, 1912. 

Starigo de Anonima Akcia Societo, nomita: Internacia 
eldoniga Societo „ESPERO KATOLIKA”. 


Ni rememorigas al niaj legantoj pri la artikolo en la 
Februara numero de £Z. K. pri la Akcia Societo starigota. 
Ni petas partoprenontojn kiel eble plej baldaŭ sciigi nin 
pri sia partopreno. La mono (f 60.50 po akcio) devos esti 
sendita antaŭ la 1-a de Aprilo 1912. Ni atentigas la leg- 
antojn, ke la valoro de ĉiu akcio estas f 60.50 neder- 
landajn florenojn (proksimume 50 Sm.). Por informoj sin 
turni al subskribanto. 

La Regularo de la Akcia Societo estas jam definitive 
starigita, sed ne ankoraŭ presita. Tuj post ĝia apero ni 
sendos ĝin al partoprenantoj k. t. p. 

Ĝis la 25-a de Februaro sekvantaj personoj sciigis nin 
pri partopreno: 


P-ro Austin RICHARDSON, Bruselo . . . unu akcio 
S-ro HOFELER (Ĉefeĉ), Londono . . . . unu „ 
F-ino M. LARROCHE, Paris . . . . . . 10 " 
F-ino de GOLLEVILLE, Montauban . . . 6 i 
S-ro Cl. COLAS, Paris . . TE 6 " 
S-ro TURQUET, notario en Laval: . + . unu , 
S-ro H. B. VAN ZWET, Utrecht . . . . unu  , 
F-ino Ida HORNUNG, Augsburg . . . . unu  , 
P-ro Patrick Parker, Wexford. . . . . 2 " 
S-ro Frans KNAAPEN, Tilburg. . . . . unu  , 


D-ro SMULDERS. 


Kroniko de l. K. U. E. 


Il-a Internacia Kongreso de Katolikoj Esperantistaj en 
Budapest. (Hungarujo.) 


l-a Cirkulero. (Epitomo el la protokolo de loka komitato.) 
Laŭ decido de P II-a estas aranĝota nia III-a Kongreso 
en Budapest, en la bela ĉefurbo de miljaron vivanta lando, 
Hungarujo. Monsinjoro Dr. A. GIESSWEIN, parlamentano, 
kiu invitis la INll-an en Hungarujon, jam preparis bone la 
sorton de nia kongreso. Li havas komision ne nur de | 

Il-a, sed ankaŭ de Hungarlanda Katolika Grandkunsido 
por aranĝi nian I-an. Li ekkomencis sian laboradon en 
tiu direkto, ke la societoj de hungarlandaj katolikoj, ĉiuj 
proprigu nian movadon. Kaj efektive, jam la III-an aranĝos 
la „Hungarlanda Katolika Federacio”, kiu klopodos tondi 
esperantistajn sekciojn en Ĉiuj unuiĝoj de katolikoj. 

La loka kongreskomitato fondiĝis kaj ekkomencis sian 
laboradon. Decidis la tempon de III-a. La loka komitato 
trovis plej konvenajn tagojn por la tria, je 22—23-a de 
aŭgusto, post la tagoj de VIII-a. La kongresa karto kostos 
Sm: 2—4.80 Kronojn. La adreso de organiza komitato 
estas: „Orszagos Katholikus Szóvetség" (Hungarlanda 
Katolika Federacio) Budapest IV., Ferenciektere 7. Kiuj 
intencas partopreni en la III-a Kongreso, ili sendu ĝenera- 
lan poŝtkarton al la citata adreso, por antaŭanonco. Skri- 
baĵon (nomon, profesion, adreson) legeblan ni petegas. 

La organiza loka komitato. 

(Represita el „Hungara Studento”, Febr. 1912.) 


Noto de la Redakcio. — Ni iom miris, ricevinte la l-an de 
Marto la Hungara Studento, en kiu troviĝas la Unua Cirkulero 
pri Nia Tria Kongreso de I. K.U. E. La oficiala organo de I. K. U. E. 
ricevis ĝisnun neniun oficialan cirkuleron. Do, kvankam ni tuj 
klopodis presigi la artikolon de la 77. S. ankoraŭ en la Marta 
numero de Espero Katolika, ni ne povas doni garantion al niaj 
legantoj pri la ĝusteco de la sciigoj de supra circulero. Laŭ ĝi la 
katolika kongreso daŭrus nur du tagojn, kio estas neverŝajne, ĉar 
Nia Unua kaj Nia Dua ĉiu daŭris kvar ĝis kvin tagojn. 


e A © 


Kardinalo van Rossum Esperantistiĝis. 


P-ro DECOENE, la konata redemptoristo-misiisto en 
Kanado, sciigis al P-ro RICHARDSON, ke Lia Eminenco 
Kardinalo VAN ROSSUM, Konsultoro de la S. Ofico en 
Romo (L. E. estas Redemptoristo kaj naskiĝis en Neder- 
lando) alte aprobas Esperanton kaj eĉ estas membro de 
la Belga Katolika Esperantista Ligo. L. E. skribis laŭvorte 
al P-ro DECOENE: „L'Esperanto du Dr. ZAMENHOF rendra 
de grands services a l’église”. (La Esperanto de D-ro 
ZAMENHOF estos tre profitiga al la Eklezio). 

„Katolika Stelo” de Sabadell — (Barcelono-Hispanujo). 


La pasintan 10-an de Decembro tiu societo festis sian unujaran 
datrevenon per tre interesa kunveno, en kiu partoprenis famekonataj 
kunlaborantoj en nia katolik-esperanta movado. 

Ĝi ja ne estis nur propaganda poresperanta festo, sed ĉefe estis 
grava festo propaganda peresperanta de niaj katolikaj idealoj, 
precipe en la social-agado. Preskaŭ tuta la programo estis plenu- 
mita de tiaj temoj. 

„Esperanto kaj la katolikaj Sindikatoj” estis la temo sur kiu 
disertaciis S-ro I. BOADA, kaj per kiu li priskribas la sindikatagadon 
nuntempan, ĝian necesecon kaj utilecon kaj fine kiel per Esperanto 
estas atingebla tiu celo de la Sindikatoj: starigi Internacian Kato- 
likan Sindikaton. 

„La nuntempa edukado de la virinoj; kio ĝi estas kaj kio ĝi devos 
esti laŭ la’ misio, kiun Dio al ili komisiis” estas pritraktaĵo de S-ino 
MARIA BOSCH. Ŝi raportas pri tiu ammisio, kiun Dio komisiis al la 
virinoj. Ili devas esti pacaj steloj en la familio. Prave eraras tiuj 
kiuj instruigas al la virinoj ne-necesajn aferojn, ofte eĉ embarasigajn 
aferojn, tiel kiel ludi la pianon, dancojn k.t. pl. La edukado de viri- 
noj devas celi igi virinojn utilaj, kapablaj por alporti tiun pacon 
en la familio. 

„Esperanto kaj la katolik-agado” jen afero, kiun pritraktis nova 
kaj fervora samideano D-ro JOSEFO RULL, paroĥestro en Sabadell. 
Certe nia kataluna esperantistaro trovos entuziasman kunlaboranton 
en tiu nova samideano, se ni juĝos laŭ la entuziasmo de lia unua 
parolado. Li resume diris, ke la agado estas necesa en la Katolika 
Eklezio, kaj rimarkis, ke tiu agado estos certe efika, se ĝi estus 
internacia, tutmonda, kion oni akiros facile, dank' al la helpo de 
Esperanto. 

Fine mi mem parolis pri la temo: „Esperanto kaj la Katolika 
Apologio”. Mi resume raportis pri la laboroj apologiaj faritaj kaj 
farotaj de nia I.K.U.E.. kaj detale priskribis la agadon de nia 
kunbatalanto P-ro DOWLING. Mi parolis ankaŭ pri la utileco, ke ni 
ĉiuj uzu Esperanton por helpi mian Eklezion, ĉefe nuntempe en 
nia lando, en kiu la malamikoj de Romo laboras senĉese por detrui, 
pereigi, la religion el nia popolo. 

Ankaŭ kelkaj samideanoj legis poeziojn kaj ludis muzikaĵojn. 
La Festo finiĝis per ludado de komedieto de nia senĉesa laboranto 
S-ro FORNIELLA. 

Mi nur devas aldoni ke la ĉeestantaro esti grandnombra, kaj laŭ 
la verŝajna opinio de kelkaj ĉeestantoj, neniam oni vidis tiel grand- 

nombran ĉeestantaron en la esperantistoj festoj, kio pruvas ja, ke ne 
nur Esperanto kreskas ĉe ni, sed ankaŭ kreskas ĉiutage nia katolik- 


movado. 
La delegito, 


D-ro JOAKIMO COLL. 


Katolika Societo Berlin. 


La katolikaj gesamideanoj de Berlin fondis la 22-an de Januaro 
1912 „Katolikan Societon Berlin”. Ĝia celo estas unuparte perespe- 
rante agadi por la internaciaj katolikaj interesoj laŭ la senco de 
I. K.U. E., aliparte flegadi kaj diskonigadi la esperanto-lingvon 
inter la katolikaro de la germana ĉefurbo. La societo aliĝos al 
I. K.U. E. La l-an de februaro ĝi havis 18 membrojn. Koresponda- 
jojn oni bonvolu adresi al: S-ro FROMM, Charlottenburg, Schulstr. 14 
(Germanujo). 


KATOLIKA VIVO ĈIULANDA. 


La 23-a Internacia EŬKARISTIA KONGRESO. 
PROVIZORA PROGRAMO. 


Por la grava manifestado de katolika kredo, kiu laŭ pli frua nia 
raporto havos lokon en Wien (Aŭstrio) de la 12-a ĝis la 15-a de 
Septembro, la prepara Komitato ellaboris jam provizoran pro- 
gramon, kiu enhavas jenajn ĉefajn punktojn: 

La prezidanto de la konstanta komitato por la internaciaj Eŭ- 
karistiaj Kongresoj, Mons. HEYLON, episkopo en Namur, malfermos 
la kongreson je la ll-a de Septembro en la katedralo de S-a 
Stefano kaj salute akceptos la specialan delegiton-kardinalon de 
| Sankta Patro, kiu alvenos jam je la 10-a de Septembro en 
Wien, gvidata tien de kelke da komitatanoj de post la landlimo, 
kaj procesie, solene estos kondukata en la katedralon dum tiu sama 
tago. | 

Je la 11-a vespere estos solena Diservo en la katedralo. 

Je la 12-a matene estos meso kun komunioj en ĉiuj preĝejoj 
de la ĉefurbo kaj antaŭtagmeze episkopa meso en la katedralo. 
Post tin kaj posttagmeze sekciaj kunvenoj havos lokon en la 
katedralo. Vespere je la 5-a la dua festa kunsido havos tie lokon. 

Dum la 13-a kaj la antaŭtagmezo de la 14-a sama tagordo 
estas preparata. Tagmeze je la 14-a la ferma kunsido de la kon- 
greso okazos. 

Je la 15-a antaŭtagmeze la granda eŭkaristia procesio trairos 
la urbon sur la belega Ringstrato ĝis la grandega placo antaŭ la 
imperiestra palaco. Tid estas limigita kontraŭ la strato per alta 
masiva konstruaĵo en formo de pordego kaj sur tiu pordego en 
pompa tendo la kardinalo-ĉefepiskopo de Wien, D-ro Francisko 
X. Nagl diros festan meson, kiun ĉeestos ĉiuj anoj de la im- 
periestra familio kaj la tuta procesianaro. La imperiestro Fran- 
cisko Jozefo l-a kun sia familio kaj la episkopoj partoprenantaj 
en la kongreso havos siajn lokojn sur la supra plataĵo de la 
pordego ĉirkaŭ la tendo por la kardinalo. 

La katedralo de S-ta Stefano interne kaj ekstere estos riĉe 
ornamita. Se ĝia grandioza interno ne estos sufiĉe granda por la 
ĉefaj kunvenoj, en du proksimaj preĝejoj paralelaj kunsidoj havos 
lokon. Pli ol dudek-kvar diversaj kunvenoj kaj por dek-tri 
nacioj estas preparataj. 

Ses specialaj sekcioj de sinjorinoj agadas jam, estrataj de ses 
arĥidukinoj. Oni aranĝas propagandajn paroladojn en la ĉefurbo 
kaj en la provincoj, por informi la Aŭstrian katolikaron pri la sig- 
nifo kaj la graveco de la kongreso. 

Ankaŭ la episkopoj el Hungarujo kaj la armeo partoprenos en 
la kongreso, kiu, laŭ tiuj-ĉi preparoj sendube estos ne malpli im- 
presiga kaj impona ol la pli fruaj. 

Ĉiuj demandoj pri la kongreso estu direktataj al la Centra 
Oficejo de Eŭkaristia Kongreso, Wien, I. Stefansplatz 5, ankaŭ 
per Esperanto. Fidindajn informojn al Esperantistoj sendas S-ro 
Joh. SCHRÖDER, L. K., redaktoro, Wien. VII. Kaiserstrasse 10 


Venu, ni adoru! (Oficiale komunikita.) 


Tutmonda Katolika Pedagogia Unuiĝo. 


(Pastro H. MADLENER, en Nürnberg (Bavarujo) sendis al 
ni jenan sciigon :) 


„Al la unuiĝoj, kiuj aniĝis al la nomita tutmonda unuiĝo, kaj al 
ĉiuj, kiuj rigardas la kristanan edukadon de la junularo kiel ri- 
medon, por renovigi ĉion en Kristo, jen oni sciigas, ke la kon- 
greso por kristana edukado estas fiksita definitive al la mezo 
de Septembro 1912. Ĝi okazos ĵus antaŭ la same en Wien (Vienno) 
tiutempe okazonta eŭkaristia kongreso. Lia reĝa kaj imperiestra 
moŝto, la tronheredanto Francisko Ferdinando, akceptis la protekt- 
antecon por la kongreso kaj Lia Eminenco kardinalo MERCIER 
(ankaŭ favoranto de nia I. K. U. E.), la eminenta belga pedagogo, 

sciigis sian partoprenon. La treege konata seminar-direktoro, D-ro 
GIESE, helpos la entreprenon ne nur per sia kunlaborado, sed 
ankaŭ metante je dispono nombron da litoj kaj ĉambroj. 

„En la kongreso oni unue pritraktos la edukadlaboron rilate la 
homan vivlaboron kaj difinos la celon de la edukado, kiu konsis- 
tas en la instruado de la moralaj kaj intelektaj bonoj al la idaro 
kaj en la anigado de la junularo al la socialaj asocioj. 

„Plue, oni klarigos kontraŭ la multaj temp-eraroj la rilatojn de 
la pedagogio kaj didaktiko al la religio kaj difinos la esencon kaj 
signifon de la natura moralo. Same oni pridiskutos tempdemandojn, 
ekzemple la infan-psikologion, la eksperimentan esploradmanieron, 
la individuecon de la virina edukado rilate al naturo, historio, kaj 
revelacio dia, la unuecon de la edukado kaj de la instruistaro laŭ 
kristana kompreno de metio. La komitato serĉos por ĉiuj raportoj 
rekonatajn aŭtoritatulojn. 

„Kiel fina termino por alsendado de skribaj raportoj pri la nom- 
itaj temoj estas fiksita la l-a de majo 1912. Ili devas esti verkitaj 
en germana, franca aŭ angla lingvoj, kaj estos presitaj kun la 
raportoj kongresaj. 

„Aliĝojn akceptos la oficejo (ankaŭ L. Auer, jun, Donauwoerth, 
Bavarujo). 

„En apartaj kunsidoj oni priparolos fundamentajn demandojn pri 
Ja plua disvastigado de la tutmond-unuiĝo. Ĉiuj aliĝintaj unuiĝoj 
bonvolu sendi riprezentantojn.” 

Rimarko: Supra artikolo alvoka estas esperantigita el „Die christ- 
liche Schule”, (la kristana lernejo) (redaktoro prof-ro d-ro G. Wohl- 
muth en Eichstaett, Bavarujo) kaj ĝi klare montras la viglecon de 
la vivo katolika internacia. Kiam tiaj unuiĝoj komprenos la utilon 
de Esperanto por sia celo? 

Bonvolu ĉiu ano de nia amata I. K. U. E., diskonigi ĉi supran 
alvokon en tiaj rondoj. La cirkonstanco, ke nia alta favoranto, Lia 
Eminenco Kardinalo MERCIER partoprenos, eble plifaciligos ilian 
laboron! 


Bibliografio. 
Fabiola, rakonto pri la Katakomboj, de Kardinalo Wiseman, 
tradukis E. Ramo. Bela, zorge ilustrita volumo da 427 paĝoj 
en 8-a. Prezo Sm. 1.40 (fr. 3.50) (Universala Esperantia Librejo, 


10 Rue de la Bourse. Geneve). 
Kiam, antaŭ jam kvindeksep jaroj la fama arĥiepiskopo de West- 

minster Kardinalo WISEMAN publikigis sian gravan verkon „Fabiola”, 
ĝi tuj ricevis grandan sukceson ne nur ĉe la Katolikoj, sed ĉe ĉiuj 
amantoj de vere literaturaj verkoj, kaj de tiu tempo ĝis nun la 
verko konservis sian tutan valoron. 

Saman sukceson sendube ricevos ĉe la internacia gelegantaro la 
lerta traduko de Ramo. 

Ni re povas ĉi tie resumi la rakonton, kiu estas interesa je duo- 
bla vidpunkto: tiom pro historia elvoko de primitiva Eklezio, kiom 
pro la psikologia studo de evoluo de sentema animo al la Vero. 
La aŭtoro majstre revivigas antaŭ ni la vivmanieron kaj la morojn 
de Roma societo dum la kvara jarcento ĉe paganoj kaj kristanoj. 
La ĉapitroj dediĉitaj al priskribo de la Katakomboj estas nepre 
rimarkindaj kaj interesplenaj: oni bone sentas ke la aŭtoro, dum 
li estis estro de la Angla Kolegio en Romo, perfekte konis la pri- 
skribitajn lokojn kaj eĉ ĉeestis la elfosadojn. 

Meze de paganoj, inter kiuj miksiĝas kelkaj kristanoj, vivas 
Fabiola malestimanta la Kristan doktrinon, kiun ŝi konsideras nur 
kiel ridindan superstiĉon, sed kiun ŝi ne konas. Iom post iom ŝi 
nevole konatiĝas kun la instruoj de Kristo, precipe dank' al inter- 
paroladoj kun sia fidela orienta sklavino kaj al la ekzemploj de 
belaj noblaj karakteroj, kiujn ŝi admiras kaj ŝatas, nesciante, ke ili 
trovas sian fundamenton en la religio de Kristo. 

La lerta tradukistino mirinde sukcesis konservi la viglecon de l 
originala stilo uzante nur plej puran Esperantan lingvon. Kiam oni 
rememorigas, ke Ramo donacis al Esperanta literaturo „En Svis- 
lando”, „Dankon”, „Kredo kaj scio” k.t.p. oni ne bezonas plu 
insisti pri la korekteco de la Esperanta teksto, nek pri la talento 
de la tradukistino. Ŝi meritas ĉian laŭdon, tial ke ŝi riĉigis nian 
literaturon per bone elektita verko rimarkinde tradukita. 

La samideanoj, eĉ tiuj, kiuj konas nacian eldonon de Fabiola ple- 
zure legos la Esperantan tradukon: ĝi estas taŭga pruvo pri la 
fleksebleco de la lingvo, kaj la verko mem estas tre rekomendinda 
ankaŭ al nekatolikoj. 

Ni esperas, ke tiu mallonga skizo sufiĉos por instigi niajn sami- 
deanojn al legado kaj diskonigo de Fabiola. 

Ili tion ne bedaŭros. D-ro RAYM. VAN MELCKEBEKE. 


A. Niemojewski — Legendoj, kun permeso de la aŭtoro el 
pola lingvo tradukis Br. Kuhl. Internacia Mondliteraturo No. 
2/3 1911. Magdeburg Kaiser Friedrichstr. 1. 

Estas nerekomendinda libro. Kiel amantoj la historian verecon 

ni malaprobas tiajn mensogojn; kiel katolikoj ni abomenas energie 
tiajn insultaĵojn de la plej benindaj personoj de nia sankta religio. 
Tiela libro estas malpermesita legaĵo. Estu la traduko korekta, estu 
la aŭtoro multvalorega poeto, ni protestegas kontraŭ tiu-ĉi eldonaĵo. 
NIEMOJEWSKI estas rekte nomata „unu el la ĉefoj de la polaj 
liberpensuloj.” 
Uden, Nederl. H. LINNEBANK. 


Kolekto de Danubo. Krestomatio por infanoj kaj komencantoj, 
Verkita en kunlaborado de diverslandaj esperantistoj sub redak- 
tado de Romano Frenkel. Kajero unua. Bucuresti, Editura 
„Esperanto” 5, Str. I. C. Bratianu, 5. Prezo: 0.50 fr. (0.20 Sm.) 

Interesaj infanaj fabeloj kaj enigmoj. La pecoj estas tiel aranĝitaj, 
ke legintoj povos facile posterakonti kaj interdiskuti esperante la 
materion. La ideo de l'aŭtoro estas, enverŝi en sian Krestomation, 
„la riĉaĵojn de l' infana literaturo de la tuta mondo kun la plej 
pitoreskaj kaj diversaj stiloj.” Ĉiu samideano estas petata kunhelpi. 

E; 


Krakow. — lllustrita Gvidlibro tra Krakow kaj ĉirkaŭaĵo. 
Eldono de Societo „Esperanto” en Krakow. 

Bela gvideto tra la urbo de La Oka. Ĝi instruas pri la historio 
de tre nobela pola urbo. Rondirante la stratojn, ĝi admirigas halojn, 
turojn, monumentojn fieregajn. Ĉiuj ajn dezireblaj informoj pri 
hoteloj, veturiloj k. t. p. estas prezentataj tie-ĉi. 

Kiam do, ni petas, (respekte ni petas) ni ricevos tian gvidon 
de Buda-Pesth, la Kongresejo de nia tria Katolika? 


L; 


